alexandrainst/scandi-wiki huggingface dataset:
Kristianstads DFF

Kristianstad Damfotbollförening er en ren kvinnefotballforening fra Kristianstad i Sverige. Laget spiller per 2010 i Damallsvenskan.

Laget begynte som Wä IF, og hadde fem beskjedne sesonger i ligaen før de rykket ned i 1994-sesongen. Wä rykket opp til 1998-sesongen, men etter endt serie meldte kvinnelaget seg ut av Wä, og slo seg sammen med kvinnleaget til Kristianstads FF. Den nyoppstartede klubben fikk navnet Kristianstad/Wä DFF.

Forskjellen ga ingen sportslige resultater, og etter å ha unngått nedrykk i to sesonger, rykket laget ned etter 2001-sesongen. De forble i divisjonen under til de rykket opp i 2007 uten å ha tapt en kamp. I de to siste sesongene har de fortsatt ligget rett over nedrykksstriden.

Den norske Therese Sessy Åsland har spilt her siden 2020, da laget tok bronse i Damallsvenskan 2020.

Eksterne lenker
Hjemmeside

Fotballag i Sverige
Kristianstad
Kvinnefotballag
Sport i Sverige i 1998
Werdau

Werdau er en større kretsby i Landkreis Zwickau i Direktionsbezirk Chemnitz i Fristaten Sachsen. Byen har 20 793 innbyggere (2019).

Werdau var kretshovedstad i Kreis Werdau fra 1952 til 1990, og i Landkreis Werdau fra 1990 til 1994. Fra 1. august 1994 frem til 1. august 2008 var den kretshovedstad i Landkreis Zwickauer Land, som oppstod gjennom en sammenslåing av kretser i forbindelse med kretsreformen i Sachsen i 1994 og 1996. Siden 1. august 2008 har byen vært en del av Landkreis Zwickau.

Bilder

Referanser

Eksterne lenker 
 

Byer i Sachsen
Kreis Werdau
Landkreis Zwickauer Land
Landkreis Zwickau
Thomas Seeberg Torjussen

Thomas Seeberg Torjussen (født 13. oktober 1974) er en norsk manusforfatter utdannet ved Den norske filmskolen.

Han ble nominert Amandaprisen i 2007 for beste filmmanuskript for filmen Sønner sammen med Erik Richter Strand. For TV-serien Koselig med peis som gikk på TV 2 høsten 2010 vant han to priser under Gullruten 2011: beste manus drama og beste regi dramaproduksjon. Han vant også klassen beste regi TV-drama under Gullruten 2016 for Kampen for tilværelsen og ble nominert i klassen beste manus TV-drama under Gullruten 2018 og Gullruten 2019 for Zombielars.

Torjussen er medlem av Dramatikerforbundet og jobber som regissør og manusforfatter i Tordenfilm.

Filmografi - utvalg

Langfilm 
 2008 – Den siste revejakta (manusforfatter)
 2006 – Sønner (manusforfatter)

Kortfilm 
 2003 – Kjell universell (manusforfatter)
 2002 – Caravan (manusforfatter)
 2002 – Regjeringen Martin (manusforfatter)

Musikkvideo 
 2004 – We are in space, so are you (co-regi, manusforfatter)

TV-serier 
 2010 – Koselig med peis (manusforfatter)
 2010 – Koselig med peis (co-regi) (episode 1-3)
 2017 - ZombieLars (manusforfatter)
 2019 - Helt perfekt (Som skaadis)

Teater 
 2010  – Lang dags ferd mot natt (Riksteatret, regiassistent)

Referanser

Eksterne lenker 
 
 den norske filmskolen 
 team nominert til nordisk råds filmpris
 intervju "om adapsjon"
 intervju "å leke med konvensjoner"
 Dramatikerforbundet
 Z filmtidsskrift
 Tordenfilm
 Norsk filminstitutt

Norske manusforfattere
Vinnere av Gullrutens fagpris
Fødsler i 1974
Rebecca De Mornay

Rebecca De Mornay (født Rebecca Jane Pearch 29. august 1959 i Santa Rosa i California) er en amerikansk skuespiller. Hun debuterte i One from the Heart (av Francis Ford Coppola), mens gjennombruddet kom i 1983 da hun spilte rollen som Lana i filmen Risky Business. 

Hennes far var talkshowverten Wally George (født George Walter Pearch). Etter at faren forlot moren tilbrakte De Mornay mye av barnedommen på flyttefot, og bodde blant annet i Østerrike og Australia.

De Mornay var samboer med skuespiller Tom Cruise i 2 1/2 år etter at de hadde møttes under innspillingen av filmen Risky Business. 

I 1989 giftet De Mornay seg og skilte seg med forfatter og manusforfatter Bruce Wagner. På begynnelsen av 1990-tallet ble hun kjæreste med Leonard Cohen. De to møttes første gang i et selskap hjemme hos Robert Altman. I tenårene hadde hun ambisjoner om å bli singer-songwriter. Enkelte nære venner av paret rapporterte at de var forlovet en kort stund, men at de ikke hadde planlagt å gifte seg. Hånden som rører vuggen ble spilt inn i Tacoma, utenfor Seattle, og Cohen var med til Seattle og i De Mornays campingvogn skrev han blant annet «Tacoma Trailer» (på albumet The Future).  Hun er kreditert både som medprodusent og -arrangør på hans album The Future (1992). Fra 1995 til 2002 var hun gift med Ryan O'Neal. De fikk de to døtrene Sophia (født 1997) og Veronica (født 2001) sammen. 

I 2004 hadde De Mornay en gjesterolle som advokat Hannah Rose for noen episoder av TV-serien The Practice og året etter hadde hun en liten rolle sammen med skuespillere som Owen Wilson og Vince Vaughn i filmen Wedding Crashers. De Mornay spilte også i dramaet American Venus fra 2007.

Litteratur

Referanser

Eksterne lenker   
 
 

Skuespillere fra USA
Filmprodusenter fra USA
Personer fra Santa Rosa i California
Bernhard Gruber

Bernhard Gruber (født 12. august 1982) er en østerriksk kombinertløper som har konkurrert internasjonalt siden 2000. Under Ski-VM 2011 i Oslo var han med på Østerrikes lag som vant kombinert lagkonkurranse i både normalbakke og stor bakke.

Han har vunnet seks verdenscuprenn i karrieren. Han hører til skiklubben SC Bischofshofen. Hans hobbyer er å spille elektrisk gitar, å sykle, surfe, spille tennis og modellbygging.

Han tok bronse under vinter-OL 2018 og sølv under VM 2019.

Sammenlagtplasseringer i verdenscupen

Referanser

Eksterne lenker 
  
 
 Bernhard Gruber  – Offisiell hjemmeside
 Bernhard Gruber 12. august 1982 - SkiClub Bischofshofen - profil
 Artikkel om hans OL-prestasjoner på skiklubben Bischofshofen sine hjemmesider

Østerrikske kombinertløpere
Olympiske mestere for Østerrike
Olympiske bronsemedaljevinnere for Østerrike
Verdensmestere i kombinert
Deltakere under Ski-VM 2009
Medaljevinnere under Vinter-OL 2010
Deltakere for Østerrike under Vinter-OL 2010
Kombinertløpere under Vinter-OL 2010
Deltakere under Ski-VM 2011
Deltakere under Ski-VM 2013
Medaljevinnere under Vinter-OL 2014
Deltakere for Østerrike under Vinter-OL 2014
Kombinertløpere under Vinter-OL 2014
Deltakere for Østerrike under Vinter-OL 2018
Kombinertløpere under Vinter-OL 2018
Kongepokalvinnere i skiidrett
Deltakere under Ski-VM 2015
Personer fra Bezirk St. Johann im Pongau
Fødsler i 1982
Deltakere under Ski-VM 2017
Medaljevinnere under Vinter-OL 2018
Deltakere under Ski-VM 2019
Olympiske mestere i kombinert
Olympiske bronsemedaljevinnere i kombinert
Ivo Rüegg

Ivo Rüegg (født 15. april 1971) er en sveitsisk bobkjører som har konkurrert internasjonalt siden 2000. Han vant fem medaljer i verdensmesterskap: to gull (to-manns i 2009, fire-manns i 2009), to sølv (to-manns i 2007 og blandalag i 2009) og bronse (blandalag i 2007). 

Rüegg konkurrerte under vinter-OL 2010 i Torino, der han kom på åttendeplass i to-mannsrennet og niende i firemannsrennet. 

Han vant verdenscupen i to-mannsøvelsen 2009 – 2010. 

Han deltok under vinter-OL 2010 i Vancouver. Der kom han på 4.-plass i toerbob sammen med Cédric Grand og på 6.-plass i firerbob sammen med Thomas Lamparter, Cédric Grand og Beat Hefti.

Eksterne lenker 
 
 Bobteam Ivo Rüegg

Sveitsiske bobkjørere
Deltakere for Sveits under Vinter-OL 2006
Bobkjørere under Vinter-OL 2006
Deltakere for Sveits under Vinter-OL 2010
Bobkjørere under Vinter-OL 2010
Fødsler i 1971
Bälinge IF

Bälinge Idrottsförening er en svensk idrettsforening fra Bälinge, en forstad til Uppsala. Foreningen holder på med skisport, fotball, innebandy og bordtennis. Idrettsforeningen er mest kjent for kvinnefotballaget sitt.

Historie
Bälinge ble stiftet den 15. mars 1936 etter at det en stund hadde vært interesse for idrett, især fotball og svømming. Svømming ble det ingenting av, men fotball, ski, turn og friidrett ble tatt med tidlig. Tre år senere fikk foreningen en egen bane, med lengdegrop og løpebaner.

I 1942 ble fotballaget påmeldt til den svenske serien. Etter stadige omskiftninger på 40-tallet, endte Bälinge i omtrent åttendedivisjon, før de kjempet seg oppover, sakte, men sikkert. Først på tidlig 80-tall var herrelaget i tredjedivisjon. Siden det har laget for det meste vært et heislag.

På sent 50-tall kom det også et hockeylag, men dette holdt også til relativt lavt i divisjonssystemet. På 70-tallet var Bälinge i 2. divisjon, men oppholdet ble kort. Det ble også etter hvert forsøkt et kvinnehockeylag, men det gikk relativt dårlig.

Kvinnefotball
Det var på sent 70-tall at Bälinges kvinnefotballag først gjorde seg bemerket. Laget var i perioden 1978-1987, det vil si før Damallsvenskan ble dannet, i den øverste divisjonen i tilsammen seks sesonger. Det var imidlertid i debutsesongen i Damallsvenskan i 1995 at Bälinge markerte seg med en femteplass i ligaen. Laget holdt seg rundt midten også neste sesong med en sjetteplass, men mer imponerende en cupfinale, som imidlertid endte med tap. Året etter ble et høydepunkt med en tredjeplass i serien, og Diamantbollen til en Bälinge-spiller, Ulrika Karlsson. Dette var første og hittil eneste gang en Bälinge-spiller har vunnet den. Bälinge var i ferd med å etablere seg som et topplag, og fulgte opp med en ny tredjeplass i 1998-sesongen. De spilte jevnt i sluttspillet mot serievinner Älvsjö AIK, men gikk ut med 2-4 sammenlagt.

Imidlertid holdt det bare i tre sesonger. I 1999-sesongen kom laget riktignok på en hederlig femteplass, men det var ni poeng opp til fjerdeplassen, som ga sluttspill. Deretter fulgfte en åttendeplass og to sjuendeplasser før Bälinge i 2003-sesongen var tilbake til femteplass. Det var imidlertid et blaff, og i 2004 rykket laget ned. Bälinge kom rett opp, og greide to niendeplasser før laget i 2008 rykket ned igjen med klar margin.

Foran 2009-sesongen ble det besluttet at kvinnefotballen på elitenivå ble nedlagt i Bälinge, og det ble forsøkt å flytte laget over til Sirius. Problemet var at det krevde at satsningen til de yngre også måtte flyttes til Uppsala, noe som ble ansett som et for uoverstigelig problem for yngre jenter gitt reiseveien.

Referanser

Eksterne lenker
 Hjemmeside

Fotballag i Sverige
Uppsala län
Kvinnefotballag
Idrettslag etablert i 1936
Sport i Sverige i 1936
Snort

Snort er et innbruddsdetekteringssystem (IDS/IPS) basert på fri programvare. Snort ble opprinnelig utviklet av Martin Roesch, men utvikles nå av Sourcefire hvor Roesch er grunnlegger og teknologisjef.

Eksterne lenker 
 

Sikkerhetsprogramvare
Columbia Business School

Columbia Business School er et fakultet (skole) ved Columbia University. Skolen er en av Ivy League-skolene, og regnes som en av de ledende handelshøyskolene i verden. 13 Nobelprisvinnere er knyttet til skolen, bl.a. de nåværende professorene Robert Mundell, Joseph Stiglitz og Edmund Phelps.

Columbia Business School har sterk tilknytning til finansmiljøet på Wall Street.

Eksterne lenker

 Columbia Business School – nettsted

Universiteter i USA
Handelshøyskoler
Dana Burnell

Dana Burnell er en amerikansk trommeslager fra Sarasota i Florida.

Burnell startet progressiv metal-bandet Crimson Glory (dengang med navnet Beowolf) i 1982 sammen med gitaristene Ben Jackson og Jon Drenning og bassist Jeff Lords. Han deltok på de to første albumene, og sluttet i bandet i 1989. Han kom med igjen i 2005 og er fremdeles medlem. Han startet også bandet Parish sammen med Ben Jackson tidlig på 1990-tallet.

Diskografi 
 Crimson Glory – Crimson Glory (1986)
 Crimson Glory – Transcendence (1988)
 Parish – Envision (1995)

Referanser

Eksterne lenker 
 
 

Trommeslagere fra USA
Heavy metal-trommeslagere
Personer fra Sarasota County i Florida
Peetu Piiroinen

Peetu Ilari Piiroinen (født 15. februar 1988 i Hyvinge, Nyland) er en finsk snøbrettkjører.

Han ble mester i TTR-mester for 2008-2009 ved Burton US Open i Vermont. I 2007/2008-sesongen ble han rangert som den tredje beste utøveren i verden. Han tok sølv for Finland under Vinter-OL 2010 i øvelsen halfpipe. Han gikk til topps i slopestylekonkurransen The Arctic Challenge i Wyllerløypa 7. mars 2010. Dermed sikret han seg TTR-mesterskapet også i 2009-10.

Piiroinen har en sponsoravtale med Burton Snowboards. Andre sponsorer er Battery og 015 Boards & Lifestyle.

Petja Piiroinen er en yngre bror av Peetu Piiroinen. Petja Piiroinen konkurrerer også på snøbrett.

Referanser

Eksterne lenker 
 
 

  OL-2010 Profil  på Sports.Yahoo.com
  Noen resultater på The-Sports.org
  Profil på Burton.com
  Profil på PushSnowboarding.com
  Profil på AlliSports.com
  Blogg om Peetu Piiroinen 
  Profil – Vancouver 2010

Finske snøbrettkjørere
Olympiske sølvmedaljevinnere for Finland
Medaljevinnere under Vinter-OL 2010
Deltakere for Finland under Vinter-OL 2010
Snøbrettkjørere under Vinter-OL 2010
Deltakere for Finland under Vinter-OL 2014
Snøbrettkjørere under Vinter-OL 2014
Deltakere for Finland under Vinter-OL 2018
Snøbrettkjørere under Vinter-OL 2018
Finske deltagere i X Games
Personer fra Hyvinge
Olympiske medaljevinnere i snøbrett
H.N. Clausen

Henrik Nicolai Clausen (født 17. april 1793, død 28. mars 1877) var en dansk teolog og politiker.

Clausen ble teologisk kandidat i 1813 og var professor ved Københavns Universitet i tidsommet 1822–1874. Han var rektor ved universitetet i flere perioder.

I 1825 sendte han ut Catholicismens og Protestantismens Kirkeforfatning, Lære og Ritus, noe som utløste at N.F.S. Grundtvig skrev pamfletten Kirkens Gienmæle. H.N. Clausen anla injuriesak og vant. Dette medførte at Grundtvig ble satt under politisensur.

H.N. Clausen var rasjonalist, men forsøkte å forene Schleiermachers følelsesbetonte trosbegrep med en kritisk holdning til den kirkelige tradisjon.

I 1848 var Clausen med på å fremme et forslag til en konstitusjonell fellesforfatning for Danmark og Slesvig og inntrådte samme år i Novemberministeriet som minister uten portefølje.

Politikeren 
H.N. Clausen var medlem av Roskilde Stenderforsamling i 1840-1848. Han var flere ganger president for stenderforsamlingen. 
 
I 1848 lyktes det ham ikke å bli valgt som Præstøkredsens representant i Den Grundlovgivende Rigsforsamling, men han ble utpekt som kongevalgt medlem av forsamlingen. Han ble valgt som visepresident for Rigsforsamlingen. 

Fra november 1848 til juni 1851 var han minister uten portefølje. 

I 1849-1853 var han folketingsmann for Helsingørkretsen.

Han var kortvarig medlem av Landstinget i juni-august 1854. Deretter var han fast medlem av landstinget fra desember 1854 til 1863. 

Han satt i Rigsrådet fra det ble opprettet i 1855 og til det ble nedlagt i 1866.

Clausen var motstander både av eneveldet og av den alminnelige stemmerett. Han var tilhenger av danskhet, skandinavisme og forfatningsfrihet.

Referanser

Eksterne lenker 
 Clausen hos DBL
 Clausen hos Salomonsen

Danske teologer
Danske politikere
Medlemmer av Den Grundlovgivende Rigsforsamling
Ansatte ved Københavns Universitet
Alumni fra Københavns Universitet
David Dodd

David LeFevre Dodd (født 23. august 1895, død 18. september 1988) var en amerikansk guru, finansanalytiker, fagbokforfatter, økonom, profesjonell investor og læremester/kollega av Benjamin Graham ved Columbia Business School. Han var tilknyttet University of Pennsylvania.

Bibliografi 
 med Benjamin Graham: 'Security Analysis' (1934).

Sakprosaforfattere fra USA
Investorer
Personer fra Berkeley County i Vest-Virginia
Fødsler i 1895
Dødsfall i 1988
Taohualun

Taohualun (tradisjonell kinesisk: 桃花倫, forenklet kinesisk: 桃花仑: pinyin: Táohuālún) også skrevet Taohwalun (norsk: «Ferskenblomsthøyden») var Det Norske Misjonsselskaps viktigste og største misjonsstasjon ved elven Zijiang, rett over elven overfor handelsbyen Yiyang provinsen Hunan i Kina. Stedet var sentrum for NMS sitt arbeid i Hunan fra 1902 til 1951. Man hadde i 1940 ni menigheter og fire prekensteder knyttet til misjonsstasjonen. Disse hadde 1122 medlemmer, av disse var 804 nattverdberettiget. Misjonærarbeidet ble gjennomført fra 1920 i samarbeid med den Svenske kirkens misjon (Svenska kyrkans mission).

Sykehuset som først ble etablert der, ble etterhvert Yiyangs største, og middelskolen har utviklet seg til en videregående skole med 4300 elever.

Institusjoner
Taohualun lå om lag halvannen kilometer vest for Yiyang by, men er nå vel innenfor byområdet. Her opprettet man i årenes løp en rekke institusjoner for å støtte misjonsarbeidet:
Senere generalsekretær i NMS, dr. Jørgen Edvin Nilssen opprettet et sykehus i 1904, 
Misjonær Arthur Johan Hertzberg startet en middelskole for gutter her i 1907.
I 1908 opprettet Andreas Fleischer, senere biskop i Bjørgvin bispedømme, en evangelistskole. Den ble i 1931 erstattet av en bibelskole for menn som også utdannet frivillige arbeidere for kirken. 
Blindeskole kom i 1913
Svenska Kyrkans Mission startet college med utdanning på universitetsnivå i 1920, undervisningsoppstart i 1923, i samarbeid med andre lutherske misjonsorganisasjoner. Det fikk kort levetid, bare til kommunistopptøyene i 1927.  
Middelskole for jenter ble etablert i 1935
Gymnas kom også senere, med samme administrasjon som middelskolene.
Barnehjem for bortsatte jenter.
I tilknytning til arbeidet ble det også opprettet industriarbeid for kvinner, men dette var ikke organisert som en del av virksomheten.

Lutheran College
Til Taohualun lå også den lutherske høyskole i Kina (Lutheran College). Opprettelsen av den i 1920 ble besluttet etter at det sentrale Kinas lutherske misjoner ble konsolidert og ble til Kinas lutherske kirke. Denne høyskolen begynte sin undervisningsvirksomhet i 1923. Undervisningen var oppdelt på fire linjer: en humanistisk (historie, filosofi, klassiske språk), en språklig (visse europeiske språk, moderne kinesisk), en matematisk (matematikk, fysikk, kjemi) og en naturvitenskaplig (biologi, geologi). Fellesfag for alle linjer var kristendom, kinesisk, engelsk og helselære; undervisningsspråk var kinesisk. Høyskolens rektor var den svenske professor K. B. Westman, som reiste ut til Kina våren 1923. Undervisningen opphørte i samband med kommunistopprørene i 1927.

Misjonærer som var tilknyttet Taohualun
Nicolai Kjær
Helga Waabenø
Elfie Källberg
Ruth Nathorst
Willy Stenfelt
Eugene Dahlström
Gunnar Sjöholm
Nils Kolberg

Referanser

Kilder
Norsk Misjonsleksikon 1967 bind 3 spalte 919

Hunan
Det Norske Misjonsselskap
Kinesisk kirkehistorie fra 1799 til 1911
Kinesisk kirkehistorie fra 1911 til 1949
Kinesisk kirkehistorie fra 1949 til 1976
Misjonsstasjoner
Duleek

Duleek (irsk: Damhliag, som betyr steinhus eller kirke) er en by i County Louth i Irland, nær Meath-grensen. Duleek har navnet fra det irske ordet daimh liag, som betyr hus av stein og refererer til en gammel steinbygd kirke, St Cianan’s Church, hvis ruiner fremdeles er synlige i Duleek.

Referanser 

Byer i Louth
John Erik Bøe Lindgren

John Erik Bøe Lindgren (født 6. august 1969) er en norsk oversetter.

Han har graden cand.philol. fra Universitetet i Oslo, med fagene litteraturvitenskap, nordisk og engelsk. Han ble uteksaminert i 1994, med hovedoppgaven «Apartheid and Fiction: A Reading of André Brink's A Chain of Voices». Han oversatte sin første roman i 1996, og har over 50 oversettelser bak seg. Han oversetter hovedsakelig skjønnlitteratur, men også noe sakprosa. Han jobber som seniorrådgiver i Språkrådet.

Noen representative oversettelser 
 Amia Srinivasan, Retten til sex (2021)
 John M. Coetzee, Jesu død (2021)
Jeffrey Eugenides, Sannhetsvitne (2018)
 John Williams, Stoner (2014)
 Elizabeth Gilbert, Alma Whittakers betydelige oppdagelser (2013)
 J.K. Rowling, Den tomme stolen (2012)
 Julian Barnes, Fornemmelsen for slutten (2012)
 Rabih Alameddine, Hakawati – Historiefortelleren (2009)
 Doris Lessing, Bestemødrene (2008)
 Ian McEwan, Chesil Beach (2007)
 Daniel Woodrell, Exit Lillegutt (2005)
 Patrick McGrath, Spider (2003)
 Ayn Rand, De som beveger verden (2001)
 Arundhati Roy, Levekostnader (1999)
 Kurt Vonnegut, Tidsskjelv (1998)
 T. Coraghessan Boyle, Tortilla på grensen (1996)

Eksterne lenker 
 
 Kort omtale på Norsk Oversetterforenings nettsider, med produksjonsoversikt
Anmeldelse av Daniel Woodrell, Exit Lillegutt i Dagbladet.
Anmeldelse av John Williams, Stoner i VG.
Anmeldelse av Julian Barnes, Fornemmelsen for slutten i Dagsavisen.

Norske oversettere
Qi gong

Qi gong eller qigong (tradisjonell kinesisk: 氣功; forenklet kinesisk: 气功; pinyin: qìgōng) er puste- og bevegelsesteknikker som først ble utviklet i Kina. Teknikkene har vært utøvet i flere tusen år. Qi er det kinesiske ordet for livskraft eller livsenergi. Gong kan oversettes med å praktisere eller arbeide med. Puste- og bevegelsesteknikkene er en del av tradisjonell kinesisk medisin (TCM). Den tradisjonelle forståelsen av qi gong er at bevegelsene skal styrke kroppens egne selvhelbredende egenskaper. Energibanene i kroppen skal bli stimulert slik at livsenergien (chi eller qi) kan strømme mer fritt. Dette skal igjen bidra til indre balanse og avspenning i kropp og sinn, og at indre organer og livsprosesser skal bli påvirket på en positiv måte.

Det er relativt beskjedent med vitenskapelige studier på effektene av qi gong, men det som finnes av pålitelig forskning viser en rekke positive effekter, både mentalt og klinisk. Disse skiller seg imidlertid ikke fra effekter man oppnår ved annen fysisk aktivitet.

Litteratur
David Palmer: «Le qigong au carrefour des discours anti: de l'anticléricalisme communiste au fondamentalisme du Falun Gong», hos V. Goossaert (red.): L'anticléricalisme en Chine, temanummer av Extrême Orient Extrême Occident, høst 2002, s. 153-165.
David Palmer: «Modernity and Millenialism in China: Qigong and the Birth of Falun Gong», i Asian Anthropology 2 (2003), s. 79-110.
David Palmer: «Le qigong et la tradition sectaire chinoise», i Social Compass, 50 (4), s. 471-480..
David Palmer: La fièvre du qigong. Guérison, religion et politique en Chine, 1949-1999. Paris: Editions de l'Ecole des hautes études en sciences sociales, 2005, 511 sider
«Body cultivation in contemporary China», hos James Miller (red.): Chinese Religions in Contemporary Society, Santa Barbara ABC-CLIO, s. 147-174.

Kinesisk kultur
Kinesiske ord og uttrykk
Mosjon
kinesisk kampsport
Tradisjonell kinesisk medisin
Marte Jørgensen

Marte Jørgensen (født 16. januar 1993) er en norsk friidrettsutøver (sprintløp). Hun representerer idrettsklubben Tjalve.

Hun er innehaver av tre norske rekorder i aldersbestemte klasser, på 60m (7,70) og 100m (12,08) i jenter 15 samt 300m (41,51) jenter 13. Hun har deltatt i nordiske juniorlandskamper og har som beste plassering en 2.-plass på 100m fra 2009. I 2011 hadde hun sin debut på seniorlandslaget da hun deltok i det nordiske mesterskapet innendørs i Finland.

Hun vant to sølv i innendørs-NM i friidrett i Stangehallen februar 2010, da hun fikk sølv på både 60 meter og 200 meter.  I Steinkjer året etter tok hun sitt første seinor gull på 60 meter.

Marte Jørgensen har siden 2009 gått på Bjerke videregående skole i Oslo.

NM-medaljer 
Jørgensens medaljer i norske mesterskap for seniorer.

Referanser

Se også 
 Liste over kjente elever ved Bjerke videregående skole

Norske sprintere